b'\n_START_ARTICLE_\nHard Candy\n_START_SECTION_\nGlasbeni stil\n_START_PARAGRAPH_\nZa Madonno sve\xc5\xbe glasbeni stil na albumu je urbani pop, v celoti pa je izdelek primarno dance pop (plesni pop). Kritiki so ga ozna\xc4\x8dili za Madonnin najbolj ambiciozen projekt do sedaj. Skupina Pet Shop Boys je bila kontaktirana za nekaj skladb na albumu, a je Warner Bros. sodelovanje prekinil, saj naj bi se odlo\xc4\x8dili za bolj R&B prizvok. Producent Timbaland je album opisal kot R&B verzijo pesmi "Holiday", njenega hita iz leta 1983.\n_START_SECTION_\nSingli\n_START_PARAGRAPH_\n"4 Minutes"_NEWLINE_Feat. Justin Timberlake in Timbaland. Prvi singl z albuma in tudi najbolj uspe\xc5\xa1en. Dosegel #3 v ZDA in #1 okoli sveta. Izdan marca/aprila 2008._NEWLINE_"Give It 2 Me"_NEWLINE_Drugi singl, izdan junija 2008. Manj\xc5\xa1i uspeh, #1 v \xc5\xa1estih dr\xc5\xbeavah in top 10 v osmih drugih. Plesni hit v ZDA._NEWLINE_"Miles Away"_NEWLINE_Tretji in zadnji singl, izdan oktobra/novembra 2008. Bolj ali manj neuspeh, dosegel top 40 v nekaj dr\xc5\xbeavah. Tretji plesni hit z albuma v ZDA.\n_START_SECTION_\nPromocija\n_START_PARAGRAPH_\nSedem skladb z albuma je bilo mogo\xc4\x8de kupiti \xc5\xbee teden pred uradnim izidom ("Candy Shop", "Miles Away", "Give It 2 Me", "Heartbeat", "Beat Goes On", "Devil Wouldn\'t Recognize You" in "She\'s Not Me"), video za prvi singl "4 Minutes" pa je bil v dolo\xc4\x8denem obdobju prednalo\xc5\xbeen na nekatere modele telefonov Samsung in Sony Ericsson. Na omre\xc5\xbeju MySpace so bile \xc5\xa1tiri dni pred izidom ekskluzivno predvajane vse skladbe z albuma. Zadnja epizoda televizijske serije Grda ra\xc4\x8dka je vklju\xc4\x8devala pesmi "Candy Shop", "Spanish Lesson" in "Miles Away", pa tudi singl iz leta 2006, "Jump". Madonna je imela \xc5\xa1tiridesetminutne promocijske koncerte v Parizu, New Yorku in Maidstonu._NEWLINE_Album je bil nadaljnjo promoviran s turnejo Sticky & Sweet.\n_START_SECTION_\nKritike\n_START_PARAGRAPH_\nOdziv glasbenih kritikov je bil, tako kot za njen prej\xc5\xa1nji album, Confessions on a Dance Floor, ve\xc4\x8dinoma pozitiven. Ozna\xc4\x8dili so ga za pustolovski urban dance pop izdelek s citati kot "ponovna odkritev korenin kot kraljica disca" in "kadar Hard Candy postaja dolgo\xc4\x8dasen, se vedno zgodi kak\xc5\xa1no presene\xc4\x8denje"._NEWLINE_Vendar je album dobil tudi negativne kritike. Delo producenta Timbalanda je bilo povezano z delom z Nelly Furtado, drugi so ga primerjali z Britney Spears in Gwen Stefani. Citat: "talenti neke osebe se izgubijo v ponavljajo\xc4\x8dem recikliranem dance popu".\n_START_SECTION_\nProdaja\n_START_PARAGRAPH_\nAlbum je debitiral na prvem mestu glasbenih lestvic v sedemintridesetih dr\xc5\xbeavah, vklju\xc4\x8dno z ZDA, Zdru\xc5\xbeenem kraljestvom in Slovenijo. Kljub temu za\xc4\x8detek prodaje ni bil tako uspe\xc5\xa1en kot za njen prej\xc5\xa1nji studijski album. Madonna je po celem svetu prodala ve\xc4\x8d kot 4.000.000 le-teh.'